किमान 20 अमेरिकन - भारतीय नागरिक बायडन-हॅरिस प्रशासनामध्ये महत्वाच्या पदांवर कार्यरत आहेत. उपराष्ट्राध्यक्ष कमला हॅरिस यांचाही यात समावेश आहे. त्यांच्या आईचा जन्म भारतात झाला होता. 

एक महिन्यांपूर्वी सत्तेत आलेल्या या प्रशासनात पाकिस्तानी वंशाच्या अमेरिकनांची संख्या फक्त दोन आहे. 

हा पाकिस्तानी अमेरिकनांसाठी एक काळजीचा विषय असल्याचं न्यूयॉर्कमधले पाकिस्तानी वंशाचे पत्रकार मोविज सिद्दीकी सांगतात. 

ते म्हणतात. "असं म्हटलं जातंय की, जर कधी कोणाच्या हिताचा मुद्दा आला तर ते (प्रशासनातले भारतीय - अमेरिकन) पाकिस्तानच्या हिताऐवजी भारताचं हित पाहतील.)"

यामध्ये जम्मू-काश्मीरबाबतच्या अमेरिकेच्या धोरणाचाही समावेश आहे. 

सिद्दीकी म्हणतात, "पाकिस्तानी अमेरिकन लोक पाकिस्तानी असण्यासोबतच मुसलमान असण्याचा मुद्दाही मांडतात. या प्रशासनात अतिशय कमी मुसलमान आहेत."

"पाकिस्तानी-अमेरिकन नागरिकांनी यावेळी (डेमोक्रॅट्ससाठी) खूप निधी गोळा केला होता.  त्यांनी अनेक गोष्टी केल्या होत्या, पण तरीही त्यांचा समावेश न केल्यामुळे चिंता वाढली आहे."

आपल्या समाजाने यावेळी सुमारे 1 कोटी डॉलर्सचा निधी गोळा केला होता आणि... आणखी 4000 वर्णांसाठी लेख सुरू ठेवा:
कदाचित हा आकडा यापेक्षा अधिक असू शकतो असे ह्यूस्टनमधले पाकिस्तानी - अमेरिकन उद्योजक आणि निधी गोळा करणाऱ्या ताहीर जावेद यांनी मला सांगितलं. 

आपलाही समावेश या नव्याने नियुक्त झालेल्या लोकांच्या यादीमध्ये होईल अशी आशा अनेकांना होती, पण असं झालं नाही. 

ताहिर जावेद एक उद्योजक आहेत.

आपल्यालाही प्रशासनामध्ये सहभागी करून घेण्यात येईल असं न्यूयॉर्कमधल्या अमेरिकन पाकिस्तानी नागरिक असणाऱ्या पब्लिक अफेअर्स कमिटीच्या डॉ. एजाज अहमद यांना वाटलं होतं. पण त्यांना घेण्यात आलं नाही. 

सिद्दीकी सांगतात, "याविषयी काळजी व्यक्त करण्यात येत असली तरी लोक याविषयी उघडपणे बोलत नाहीयेत. भारतीय वंशाचे अमेरिकन आणि पाकिस्तानी वंशाचे अमेरिकन नागरिक यांच्यामध्ये एकप्रकारची चढाओढ आहे."

पण पाकिस्तानी - अमेरिकनांमध्ये अशी कोणतीही काळजी नसल्याचंही काहीजण सांगतात. 

पाकिस्तानी अमेरिकन असणाऱ्या सलमान अहमद हे अमेरिकेच्या परराष्ट्र मंत्रालयात पॉलिसी प्लॅनिंग स्टाफ डायरेक्टर म्हणून काम करतायत, तर अली झैदी यांना डेप्युटी नॅशनल क्लायमेट अॅडव्हायजर करण्यात आलंय. 

डेप्युटी नॅशनल क्लायमेट अॅडव्हायजर करण्यात आल्यानंतरचं झैदी यांचं ट्वीट

पण फक्त दोन पाकिस्तानी अमेरिकनांना प्रशासनात सामावून घेणं निरर्थक असल्याचं ट्रंप यांचे समर्थक आणि मुस्लिम व्हॉईसेस फॉर ट्रंपचे सहअध्यक्ष साजिद तरार सांगतात. 

पण अनेक जण याच्याशी असहमतही आहेत. 

बाल्टिमोअरमधले रिपब्लिकन नेते तरार सांगतात, "पाकिस्तानची राजकीय परिस्थिती अमेरिकेत दिसतेय. इथे (या समाजामधअये) शिक्षण, राजकीय जागरूपकता याचा अभाव आहे."

प्रशासनात नवीन जागा होण्याची शक्यता आहे का?

येत्या काही दिवसांमध्ये बायडन प्रशासनाचा विस्तार होईल आणि त्यामध्ये पाकिस्तानी अमेरिकनांना अधिक संधी मिळेल असे मानवी हक्क कार्यकर्ते आणि अमेरिकन काँग्रेसचे माजी उमेदवार कासिम राशिद यांना वाटतं. 

पहिल्या पिढीमधले पाकिस्तानी अमेरिकन नागरिक असणाऱ्या कासिम यांना काँग्रेस निवडणुकीसाठी जो बायडन यांनी पाठिंबा दिला होता. ते सांगतात, "मला वाटतं 4400 नेमणुका होतील. आणि माझ्यामते आतापर्यंत 400 पेक्षा कमी जणांची नियुक्ती करण्यात आली आहे."

साजिद तरार ट्रंप समर्थक आहेत.

ताहिर जावेदही अतिशय सकारात्मक विचार मांडतात. ते म्हणतात, "बायडन प्रशासन विशिष्ट समाजाच्या  प्रतिनिधित्वाकडे पाहतंय असं मला वाटत नाही."

त्यांच्या समाजाची तुलना भारतीय समाजाशी...